மனப்போராட்டம்

மனிதனின் மனம் முடிவெடுக்க முடியாமல் தவிப்பதுதான் மனப்போராட்டம்.

வகைகள்
அணுகுதல் -அணுகுதல் மனப்போராட்டம்
விலகுதல்-விலகுதல் மனப்போராட்டம்
அணுகுதல்-விலகுதல் மனப்போராட்டம்

அணுகுதல்-அணுகுதல் மனப்போராட்டம்
மனிதர் விரும்பும் இரண்டு வித இலக்குகளில் ஒன்றைத் தேர்வு செய்ய அவர் மனம் முடிவெடுக்க முடியாது தடுமாறுவதே அணுகுதல்-அணுகுதல் மனப்போராட்டம்.

உதாரணம்
ஒருவர் தொலைக்காட்சியில் நேரடி ஒளிபரப்பில் மட்டைப்பந்து விளையாட்டைப் பார்க்கவும், அதே நேரம் திரையரங்கில் விரும்பும் நடிகரின் புதிய திரைப்படத்தைக் காணவும் வாய்ப்பு கிடைக்கும் போது எதனைத் தேர்வு செய்வதெனத் தவிப்பது அணுகுதல் -அணுகுதல் மனப்போராட்டம்.

விலகுதல்-விலகுதல் மனப்போராட்டம்
மனிதர் விரும்பாத இரண்டு வித இலக்குகளில் ஒன்றைத் தேர்வு செய்ய அவர் மனம் முடிவெடுக்க , அதிலிருந்து தப்பிக்க அவர் மனம் தடுமாறுவது விலகுதல் -விலகுதல் மனப்போராட்டம்.

உதாரணம்
ஒரு மாணவர் வீட்டுப் பாடத்தை விரும்பவில்லை. அதைச் செய்யாமல் போனால் ஆசிரியர் திட்டுவார். இரண்டுமே விருப்பமில்லாததால் மாணவரின் மனம் தப்பிக்க நினைப்பது விலகுதல் -விலகுதல் மனப்போராட்டம்.

அணுகுதல்-விலகுதல் மனப்போராட்டம்
மனிதர் விரும்பும் ஒரு இலக்கு வெறுக்கக்கூடியதாகவும் இருந்தால் மனம் அதை விரும்பவா ? அல்லது வெறுக்கவா எனத் தவிப்பது அணுகுதல் -விலகுதல் மனப்போராட்டம்.

உதாரணம்
சர்க்கரை நோயாளி இனிப்பு உண்ண நினைப்பது. இனிப்பு உண்ண விருப்பம்.ஆனால் இனிப்பு உண்பதே நோயை அதிகரிக்கும் என்பதால் வெறுப்பு. இது அணுகுதல் -விலகுதல் மனப்போராட்டம்.

மேற்கோள்

விருதுநகர் மாவட்ட ஆசிரியர்கள் தொடங்கிய கட்டுரைகள்
உளவியல்